Ռուսաստանի պահվածքը ապրիլյան իրադարձություններին հարմար տեղեկատվական առիթ էր հակառուսական տրամադրությունները ստեղծելու ու տարածելու համար: Պատահական չէր, որ փոթորկվող ֆեյսբուքյան լրահոսի մեջ շատ ակնհայտ էր մի շարք պրոարևմտյան գծի ներկայացուցիչների ընդգծված հակառուսականությունը, ինչը մի կողմից ուղղված էր Ռուսաստանի դեմ, մյուս կողմից՝ տարբեր իշխանական դեմքերի: Տիգրան Խզմալյան, Ստոյապ Սաֆարյան…Այս անունների ցանկը երկար է, «ժառանգության» «բեկորներ» և տարբեր ծրագրերով սնվող դեմքեր, որոնք ֆինանսավորվում են գրեթե նույն աղբյուրներից՝ նույն նպատակով: Իհարկե, նույն Խզմալյանը կամ ստյոպա-սաֆարյանները «առաջարկներ» են ընդունում նաև ներքաղաքական հարթությունում խաղի մեջ մտնելու համար, սակայն դրանից ոչինչ առանձնապես չի փոխվում: Դրամաշնորհ (գրանտ) բառը մի տեսակ շատ է վարկաբեկվել, սակայն դա ոչ թե նրանից է, որ այն անպայման երկրի դեմ աշխատանք է ենթադրում, այլ նրա, որ թիրախը ոչ թե հանրային բարիք ստեղծելն է, այլ անձնավորված կոնրետ խմբերի ծառայելը: Եվ ամենից վատն է, որ սրանք գործիք են դառնում նաև իշխանական տարբեր խմբերի համար՝ իրական ինստիտուցիոնալ ընդդիմությանը վարկաբեկելու և հանրային կապիտալը փոշիացնելու համար: Նյութի աղբյուր՝ https://www.facebook.com/permalink.php?story_fbid=1596941273957817&id=100009258791926&__mref=message_bu ...